Viborger Samler, 1845-06-30
Kjøbenhavn. Den Fest, som vore Studenter i Tirsdags Aftes gave deres fremmede Gjæster, maa ansees som den fornemste og egentlige Hovedfest. Den fandt, som man allerede veed, Sted i Ridehuset, der i denne Anledning var decoreret paa en udmærket smuk Maade og festlig oplyst. Hovedindgangen var gjennem Porten ud til den aabne Ridebane. Huset var decoreret med Grønt og Blomster som en Løvhytte, ligefor Indgangen var der anbragt en smuk Talerstol, rundt omgiven af de smukkeste Blomster; paa den høire Side stod Bissens Minerva, paa dens venstre hans Apollo". Rundt om Væggene var der mellem Løvet anbragt Navnene paa afdøde og nulevende danske, norske og svenske berømte Mænd, Digtere, Skribenter, Statsmænd, o. s. v. J begge Husets Ender var der anbragt to malede Landskaber, over det ene varede de tre Nationers Flag, over det andet fandtes de nordiske Løver. Det Hele afgav et smukt og festligt Skue og gjør dHrr. C. Borgaard og H. Lehmann, som havde forestaaet dette Arrangement, megen Ære. J Procession, en Dansk, Norsk og Svensk, begav man sig Kl. 8 1/2 fra Ridebanen ind i Ridehuset, under en Festmarsch af Frøllich, hvilken udførtes fra Galleriet af Orchestret (2den Brigades Musikcorps), og efter at Alle vare komne derind, afsang man en Sang af Prof. Heiberg. Lector Krieger besteg derpaa Talerstolen og bød alle de Fremmede velkommen. Man gik derpaa tilBords. Man sang nu en Sang af Prof. H. Hertz. Cand. Ploug bragte nu Upsalenserne de danske Studenters Tak for deres mod dem tidligere viste Gjæstfrihed, og fordi de havde holdt deres Løfte om at besøge dem, og udbragte tilsidst en Skaal for Upsalas Universitet. – Mag. Petersen fra Upsalg takkede og udbragte en Skaal for Kjøbenhavns Universitet, hvorpaa Upsalas Sangforening affangen Sang. Derefter blev en Sang af Chr. K. F. Moldech afsungen. Cand. H. F. Poulsen udbragte derpaa, ofte afbrudt af Bifald, en Skaal for Christiania Universitet, som Stud. Sundt fra Christiania besvarede med en lignende for Kjøbenhavns. Man afsang derpaa en Sang af Fr. Barfod. Mag. Hammerich udbragte derpaa et Hurra for Lunds Universitets Studerende og Lærere, hvorfor Cand. Wimmerstedt fra Lund takkede. Pastor Helwig udbragte under megen Acclamation en Skaal for Helsingfros Universitet og Cand. Krogh fra Christiania en for Jsland. Da Førstnævnte i sin Tale udhævede, hvor stor i Taknemmelighed og Paaskjønnelse man skyldte Nordens Konger, Christian den Ottende og Oscar, der havde begunstiget Sammenkomsten, afbrødes han af meget levende Bifald, ligesom en Sang derpaa, under stadige bifaldsraab, blev afsungen. Adv. Lehmann besteg nu Talerstolen, hilset af Mængdens Acclamation, og i et smukt og begeistret Foredrag, ofte afbrudt af stormende Bifald, udbragte han en Skaal forNordens Eenhed. – Professor Høyen udbragte derpaa med Genialitet og Varme en Skaal for Kunsten i Norden, og ansaae det for et godt Varsel, at Nordens tre første Kunstnere. Thorvaldsen, Dahl og Sergel, havde været knyttede sammen ved Venskabets Baand. - Stiftsprovst Tryde udbragte derpaa efter et ypperligt Foredrag en Skaal for en fri Udvikling af den skandinaviske Jdee og Dr. Sturzenbecler en for Alvor i Glæden, for Handlen uden Rast og No. Man affang nu en Sang af H. P. - Mag. Monrad besteg Talerstolen under Acclamation og udbragte, idelig afbrudt af Bifald, i et humoristisk, smukt og begeistret Foredrag en Skaal for Nordens Qvinder. – Saaledes endtes denne Fest, under hvilken Sang og Musik endnu i Mellemrummene afvexlede med hinanden. Mange Ældre vare ogsaa tilstede og gave derved Festen mere Betydning; blandt de Jndbudne bemærkedes ogsaa Overhofmarschallen, Kammerherre Levetzau, og Overstaldmesteren, Grev Danneskjold-Samso. - Under hele Festen herskede der en herlig Stemning, en gemytlig Tone, saa Mindet om den vist bestandig vil staae levende præget i alle Deeltagernes Erindring.